Viborger Samler, 1802-07-19
Credi= og Debitorer til Stervboet efter afgl. Johan Christensen Bierregaard i Dosberggaard udi Flye Sogn, indkaldes herved, de første deres Fordringer, at anmælde og legitimere, og de sidste deres Skyld at betale inden 12 Uger fra Dato til undertegnede som committeret Skifteholder. Harrestruplund ved Viborg. den 1ste Juli 1802. Peder Friis. P. M. Peder Mulvad, forrige Sognedegn til Sevel Menighed udi Ribe Stift, er ved Døden afgangen den 2den Julii d. A. uden Livs Arvinger. Han havde siddet efter Kongel. Bevilling i uskiftet Boe efter hans sidste Hustrue Zidsel Brock indtil hans Død. Men for hans dødelige Afgang, havde han testamenteret hans egen halve Boe til 2de af hans egen og sal. Kones Slægt, neml. een hans Broderdatter Ane Magrethe Hansdatter Mulvad, tjenende paa Bustrup i Salling og een hans sal. Kones Systerdatter Leopoldine Laulund, som var i Huuset hos ham indtil hans Død. Hans efterladte Boe er strax taget under Lovlig Forsegling og Registering, og 30te Dagen efter hans Død ansat til d. 2den August førstkommende, ligesom og 6te Ugers Dagen indfalder den 16de August, da Auctionen tillige holdes, og 12te Ugersdagen infalder den 27de Septembr.; til hvilke i Loven befalede Tider, saavel Arvingerne til den halve Boe paa den afdøde ZidselBrocks Side, af hvilke vides ingen flere uden hendes Syster Maren Brock, gift med Peder Overgaard i Draxhuuset. i Astrup Sogn ved Willestrup, og benævnte 2de testamentariske Arvinger til den anden halve Boe paa afdøde Peder Mulvads Side, vilde paa Skiftestedet i Sevel Degnebolig møde med Værger og Formyndere, for enhver at observere deres Myndtlingers Tarv under Skiftet; saa indkaldes og Credi- og Debitorer til bemeldte Tider, hvorefter Skiftet strax ventes at kunne blive sluttet. Sahl Præstegaard ved Holstebroe den 13de Juli 1802. Chr. Friisenberg. Kollerup Hovedgaard med underliggende Kollerup, Mølle og Bøndergods, agter Hendes Høi Grevelige Naade Frue Grevinde Kragh Juul Wind Fryss til Grevskabet Fryssenborg, at stille til offentlig Auktion paa Kollerupgaard Onsdagen den 18 August næstkommende om Formiddagen Kl. 10 Slet. Kollerup Hovedgaard, som er beliggende i Randers Amt, Galthen Herred, Hadberg Sogn, contribuerer af Hartk. frie Hovedgaards Taxt Ager og Eng, 19 Tdr. 5 Skpr. 1 Fkr. 1 Alb., Skovskyld 2 Tdr. 1 Skpr. 2 Fk. 2 1/2 Alb. Mølleskyld 3 Tdr. 1 Skpr. 2 Fk. Møllen beboes af Fæsteren Geert Geertsen. Bøndergodset bestaaer af Hr. Ager og Eng, 220 Tdr. i Skp. 1 Fkr. 2 1/2 Alb. Mølleskyld 5 Tdr. 2 Skpr. 2 Fkr. og Skovskyld 2 Skpr. 2 Fkr. og er beliggende i Hadberg, Galthen, Wissing, Ødum og Schadder Sogne, alt i Randers Amt. Til Hovedgaardens Drift er fuld Hoverie. For ikke at overdrive eller nedsætte Eiendommenes Godhed, samt Hovedgaardens Udsæd med hvad Besætning derpaa kan holdes, ville de Lysthavende ved at tage samme i Øiesyn, bedst derom bliver underrettet, da Godsets Forvalter Hr. Niels Saabye i Snorum ved Fryssendahl i øvrigt meddeler vedkommende Liebhabere hvad Underretning der maatte forlanges og tillige foreviser Eiendommene. Forpagtningen udløber til 1ste Mai 1803. Forbemelte Kollerup Hovedgaard og Gods opraabes først separat, Hovedgaarden for sig og Bøndergodset, hver Gaard og Huus for sig, og endelig Gaard og Gods samlet. Jordebogen kan fra August Maaneds Begyndelse, erholdes til Eftersyn hos Auctionsdirecteuren Hr. Justitsraad Carøe i Randers, Forvalter Saabye i Snorum og Herredsfoged Borch paa Boller ved Horsens, ligesom Conditionerne 8te Dage før Auctionen kan erfares hos sidstmeldte i Snorum og paa Boller. Ligeledes opraabes forbemeldte Dag og Sted følgende Bøndergods, Høibemeldte Hendes Høi Grevelige Naade, tilhørende. Viborg Amt, Middelsom Herred, Winge Sogn: Magaard, Anders Laursens Enke, Hartk. Ager og Eng 2 Tdr. 3 Skpr. 2 Alb. Skovskyld 2 Skpr. 2 Alb. Randers Amt, Schadder Sogn, Østrup Bye, Niels Jensen, Hartk. 1 Tde. 5 Skpr. Eggaae Sogn og Bye Niels Frandsen, Hartk. 3 Tdr. 5 Skpr. Aarhuus Amt, Spørring Sogn og Bye, Jørgen. Christensen Hartkorn 8 Tdr. 4 Skpr. 1 Fkr. Triige Sogn og Bye, Rasmus Frandsen 9 Tdr. 4 Skpr. Rasmus Rasmusen 4 Tdr. 6 Skpr. 2/3 Alb. Rasmus Christensen 4 Tdr. 6 Skpr. 2/5 Alb., Huusmand Niels Bødker 1 Skpe. Schepbye Sogn og Bye, Svend Madsens Enke, Hk. 6 Tdr. 2 Fk. 1 1/4 Alb. Rasmus Hansen 6 Tdr. 2 Fk. 11 3/4 Album.